text: Anders Tesgaard flyttet til Esbjerg
  24 december 2015 kl. 08.33
  Cykelrytteren Anders Tesgaard er hjemme i Esbjerg - men desværre i en alvorlig tilstand. 
  Cykelrytteren Anders Tesgaard, der blev ramt af en bil under cykelløbet Race Across America d. 24. juni, er nu flyttet til Rehabiliteringscenter Esbjerg. Det melder en opdatering på Anders Tesgaards facebookside onsdag aften.
  Anders Tesgaard fik åbent kraniebrud og adskillige andre skader efter den voldsomme påkørsel, hvor han blev ramt bagfra af en bil, der kørte omkring 100 kilometer i timen.
  Anders Tesgaard her ellers opholdt sig en periode på Hammel Neurocenter, der er specialiserede i at håndtere genoptræning efter hjerneskader, men Anders Tesgaards tilstand er alvorlig, og selvom han er vågen, er han stadig i en vegetativ tilstand, står der i opdateringen.
  
  